95/535/EY: Komission päätös, tehty 1 päivänä joulukuuta 1995, yhteisön lisärahoitusavustuksesta klassisen sikaruton hävittämiseksi Saksasta (Ainoastaan saksankielinen teksti on todistusvoimainen)



Virallinen lehti nro L 304 , 16/12/1995 s. 0047 - 0048



KOMISSION PÄÄTÖS, tehty 1 päivänä joulukuuta 1995, yhteisön lisärahoitusavustuksesta klassisen sikaruton hävittämiseksi Saksasta (Ainoastaan saksankielinen teksti on todistusvoimainen) (95/535/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna komission päätöksellä 94/370/EY (2), ja erityisesti sen 3 artiklan 4 kohdan, sekä katsoo, että komissio teki 13 päivänä maaliskuuta 1995 päätöksen 95/79/EY yhteisön rahoitusavustuksesta klassisen sikaruton hävittämiseksi Saksasta (3); tätä yhteisön rahoitusavustusta voi saada tammikuusta joulukuuhun 1995 välisenä aikana ilmenneiden klassisen sikaruton tautipesäkkeiden osalta, torjuntaa olisi jatkettava ottaen huomioon tämän taudin aiheuttama vakava vaara yhteisön sikakarjalle uudella yhteisön rahoitusavustuksella siankasvattajille aiheutuneiden tappioiden korvaamiseksi, heti kun klassisen sikaruton esiintyminen vahvistettiin virallisesti, Saksan viranomaiset toteuttivat aiheelliset toimenpiteet, mukaan lukien päätöksen 90/424/ETY 3 artiklan 2 kohdassa luetellut toimenpiteet; Saksan viranomaiset antoivat nämä toimenpiteet tiedoksi, edellytykset uuteen yhteisön rahoitusavustukseen on täytetty, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Saksa voi saada yhteisön lisärahoitusavustusta alueellaan 1 päivästä tammikuuta 31 päivään joulukuuta 1995 välisenä aikana ilmenneiden klassisen sikaruton tautipesäkkeiden osalta. Yhteisön rahoitusavustus käsittää - 50 prosenttia teurastamisesta sekä sikojen ja tarvittaessa niistä saatujen tuotteiden hävittämisestä eläinten omistajille maksettuihin korvauksiin liittyvistä Saksalle aiheutuneista kustannuksista, - 50 prosenttia välineiden ja tilojen puhdistamisesta, hyönteisten hävittämisestä ja desinfioinnista Saksalle aiheutuneista kustannuksista, - 50 prosenttia saastuneiden elintarvikkeiden ja välineiden hävittämisestä omistajille maksettuihin korvauksiin liittyvistä Saksalle aiheutuneista kustannuksista. 2 artikla 1. Yhteisön rahoitusavustus myönnetään perusteena olevien asiakirjojen esittämisen jälkeen. 2. Edellä olevassa 1 kohdassa tarkoitettuihin asiakirjoihin on sisällytettävä: a) Epidemiologinen selvitys, joka kattaa jokaisen tilan, jolla sikoja on teurastettu. Tämän selvityksen on sisällettävä tiedot jäljempänä esitetyistä kohdista: i) Tartunnan saaneet tilat - sijaintipaikka ja osoite, - päivämäärä, jona tautia on epäilty, ja päivämäärä, jona tartunta on vahvistettu, - teurastettujen ja hävitettyjen sikojen lukumäärä ja päivämäärä, jona tämä on tapahtunut, - teurastus- ja hävitysmenetelmä, - tautia epäiltäessä kerättyjen ja tutkittujen näytteiden laji ja lukumäärä; saadut tutkimustulokset, - tartunnan saaneen tilan tyhjillään pitämisen aikana kerättyjen ja tutkittujen näytteiden laji ja lukumäärä; saadut tutkimustulokset, - loppuun suoritetun epidemiologisen tutkimuksen perusteella oletettu tartunnan lähde. ii) Tartunnan saaneen tilan kanssa kosketuksissa olleet tilat - kuten i alakohdan 1, 3, 4 ja 6 luetelmakohdassa on määrätty, - tartunnan saanut tila (tautipesäke), jonka kanssa tilan on vahvistettu tai oletettu olleen kosketuksissa; tämän yhteyden luonne. b) Taloudellinen selvitys, johon sisältyvät kaikki edunsaajat ja heidän sijaintipaikkansa, teurastettujen eläinten lukumäärä, teurastuspäivä ja maksettu summa. 3 artikla 1. Saksa toimittaa 2 artiklassa tarkoitetut todisteet viimeistään kuuden kuukauden kuluessa tämän päätöksen tiedoksi antamisesta. 2. Saksa voi kuitenkin pyynnöstään saada 8 400 000 ecun ennakon. 4 artikla Tämä päätös on osoitettu Saksan liittotasavallalle. Tehty Brysselissä 1 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 65, 23.5.1995, s. 31